П  Р  О  Т  О  К  О  Л


Днес 03.07.2015г. в ДПБ”Д-р Г.Кисьов” гр.Раднево се събра комисията за провеждане на открита процедура с предмет  „Доставка на хранителни продукти през 2015-2016г.”, определена със Заповед №669/03.07.2015г. на Директора на ДПБ”Д-р Г.Кисьов” гр.Раднево в състав:


Председател: Таня Кирева Николова – инструктор по хранене


Членове: 1. Недялка Михайлова Димитрова – гл.мед.сестра



      2.Николай Стоянов Кирев – юрист



      3.Златка Тенева Маринова – нач.хранителен склад



      4.Антоанета Тенева Кръстева - счетоводител


Процедурата за възлагане на ОП е открита с Решение №1530/21.05.2015г. на възложителя. Обявлението за нея е публикувано в Регистъра на обществените поръчки на 22.05.2015г. под №668227.

Комисията започна своята работа в 9,00 часа.

На заседанието й не присъстват представители на участниците, на средствата за масово осведомяване и други лица.

В определения срок са постъпили 6 оферти, които видно от представения списък на възложителя са:

1.Вх.№1/01.07.2015г. – 08.30ч. на”Сивон”ЕООД гр.Нова Загора


2.Вх.№2/01.07.015г. – 08.35ч. на”Хлебопроизводство”ООД гр.Стара Загора


3.Вх.№3/01.07.2015г. – 11.10ч. на”Надежда 2000”ЕООД гр.Пловдив


4.Вх.№4/02.07.2015г. –11.25ч. на „Уикенд”ООД гр. Димитровград


5.Вх.№5/02.07.015г.–11.30ч. на”Метро кеш енд кери България”ЕООД

Гр.София


6.Вх.№6/02.07.2015г. – 12.25ч. на”Стелит 1”ЕООД гр. Севлиево

Комисията пристъпи към отваряне на офертите по реда на тяхното постъпване, при което констатира наличието на следните документи в тях:

1.Оферта с вх.№1/01.07.2015г. на”Сивон”ЕООД гр.Нова Загора – отделни запечатани пликове с надпис „Документи за подбор”, „Предложение за изпълнение на поръчката” и „Предлагана цена”.

2.Оферта с вх.№2/01.07.015г. на”Хлебопроизводство”ООД гр.Стара Загора - отделни запечатани пликове с надпис „Документи за подбор”, „Предложение за изпълнение на поръчката” и „Предлагана цена”.

3.Оферта с вх.№3/01.07.2015г. на”Надежда 2000”ЕООД гр.Пловдив - отделни запечатани пликове с надпис „Документи за подбор”, „Предложение за изпълнение на поръчката” и „Предлагана цена”.

4.Оферта с вх.№4/02.07.2015г. на „Уикенд”ООД гр. Димитровград - отделни запечатани пликове с надпис „Документи за подбор”, „Предложение за изпълнение на поръчката” и „Предлагана цена”.

5.Оферта с вх.№5/02.07.015г. на”Метро кеш енд кери България”ЕООД - Гр.София - отделни запечатани пликове с надпис „Документи за подбор”, „Предложение за изпълнение на поръчката” и „Предлагана цена”.

Комисията подписа запечатаните пликове с надпис „Плик №3”Предлагана цена”, отвори и подписа документите от плика с надпис „Плик №2 Предложение за изпълнение на поръчката”- Една част от участниците са представили отделни пликове №3 и комисията подписа всички тях. Останалата част от участниците са представили един голям плик №3, който бе подписан от комисията.


Комисията отвори и оповести книжата, намиращи се в пликовете с надпис „Плик №1 Документи за подбор” на всички участници. Тя направи справка в Търговския регистър на АВ за участника „Стелит 1”ЕООД гр.Севлиево.


След това тя пристъпи към внимателно разглеждане на представените документи в пликовете с надпис „Плик №1 Документи за подбор” на всички участници, при което констатира, че:


1.Редовни са книжата на ”Сивон”ЕООД гр.Нова Загора и „Стелит 1”ЕООД гр.Севлиево.

2.”Хлебопроизводство”ООД гр.Стара Загора е със следната нередовност в книжата – не са представени изискуемите доказателства по смисъла на чл.51, ал.4 от ЗОП за изпълнени услуги към списъка по чл.51, ал.1, т.1 от ЗОП.


С Решение №1530/21.05.2015г. е открита настоящата процедура и са одобрени обявлението и документацията за нея. С т.ІІІ.2.3. от обявлението и т. 3.4. от „Указания за подготовка на офертите на участниците”(част от документацията за ОП) е изискано от участника да представи списък на доставките, които са еднакви или сходни с предмета на ОП, изпълнени през последните три години, считано от датата на подаване на офертата, с посочване на стойностите, датите и получателите, заедно с поне две доказателства за извършената услуга по смисъла на чл.51, ал.4 от ЗОП. Последните се представят под формата на удостоверение, издадено от получателя или компетентен орган, или чрез посочване на публичен регистър, в който е публикувана информация за доставката или услугата.


Участникът е представил списък от 01.07.2015г. на изпълнените договори с две препоръки към него. И двете препоръки не са доказателство по смисъла на чл.51, ал.4 от ЗОП, тъй като не съдържат данни за изпълнени задължения на участника.


3.”Надежда 2000”ЕООД гр. Пловдив е със следната нередовност в книжата – не са представени отделни пликове №1”документи за подбор” с нужното съдържание за офертата по обособени позиции № 2,3,4,5,6,7 и 8.


С Решение №1530/21.05.2015г. е открита настоящата процедура и са одобрени обявлението и документацията за нея. Съгласно чл.57, ал.3 от ЗОП и „забележка” след т.3.17 от „Указания за подготовка на офертите на участниците(част от документацията за ОП) „Когато участникът подава оферта за повече от една обособена позиция, плик №1 се представя за всяка от позициите. Когато документи и информация, съдържащи се в плик №1 са еднакви за две или повече обособени позиции, по които участникът участва, същите се поставят само в плика по позицията с най-малък пореден номер, като това обстоятелство се отбелязва в списъка на документите, съдържащи се в пликове №1 на останалите позиции.”. Участникът е представил плик №1 само за обособена позиция №1 от офертата си. Липсва такъв за обособени позиции № 2,3,4,5,6,7 и 8.

4.„Уикенд”ООД гр. Димитровград е със следната нередовност в книжата – не е представен списък на документите и информацията, съдържащи се в пликове №1”Документи за подбор” за обособени позиции №2,3,4,5,6,7 и 8.
С Решение №1530/21.05.2015г. е открита настоящата процедура и са одобрени обявлението и документацията за нея. Съгласно чл.57, ал.3 от ЗОП и „забележка” след т.3.17 от „Указания за подготовка на офертите на участниците(част от документацията за ОП) „Когато участникът подава оферта за повече от една обособена позиция, плик №1 се представя за всяка от позициите. Когато документи и информация, съдържащи се в плик №1 са еднакви за две или повече обособени позиции, по които участникът участва, същите се поставят само в плика по позицията с най-малък пореден номер, като това обстоятелство се отбелязва в списъка на документите, съдържащи се в пликове №1 на останалите позиции.” Участникът е представил отделни пликове №1 за всяка обособена позиция от офертата си, но в пликове №1 за обособени позиции № 2,3,4,5,6,7 и 8 липсва списък на документите и информацията, съдържащи с в тях.

5.”Метро кеш енд кери България”ЕООД - Гр.София е със следните нередовности в книжата – не са представени декларации по образец по чл.47, ал.1, ал.2 и ал.5 от всички лица с представителна власт, декларациите по образец по чл.55, ал.7 от ЗОП, чл.8, ал.8, т.2 от ЗОП и чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици не са подписани съобразно начина на представляване на участника и е представена само част от удостоверението по чл.12 от Закона за храните.
С Решение №1530/21.05.2015г. е открита настоящата процедура и са одобрени обявлението и документацията за нея. От съдържащото се в офертата на участника удостоверение от Търговския регистър на АВ е видно, че той има петима управители, а представителството се осъществява заедно от двама от тях.


С т.2 от т.ІІІ.2.21. на обявлението и т.3.2. от „Указания за подготовка на офертите на участниците”(част от документацията за ОП) е изискано да се представи документация по образец по чл.47, ал.1, ал.2 и ал.5 от ЗОП от всички лица, които представляват участника.

Представени са декларации от две от лицата, които го представляват, но липсват такива от Елена Стоянова Тошева, Матиас Петер Вехтер и Вероника Иванова Пунчева.

Както бе посочено по-напред участкитът се представлява заедно от двама от петимата си управители. Представени са декларации по образец по чл.55, ал.7 от ЗОП, чл.8, ал.8, т.2 от ЗОП и по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, попълнени и подписани поотделно от двама от управителите. Извършеното е в нарушение на търговското представителство на участника, което се осъществява заедно от двама от вписаните управители.

С т.3 от т.ІІІ.2.1. на обявлението и т. 3.5. от споменатите указания е изискано да се представи валидно удостоверение по чл.12 от Закона за храните досежно оферираните обособени позиции. Участникът е представил част от този документ(под №13/13.12.2012г. на ОДБХ-Стара Загора), което е пречка да се прецени наличието му и относимостта към настоящата ОП.

В резултат на това и съобразяването с изискванията, заложени в документацията за участие в настоящата процедура, ЗОП и Правилника за прилагане на ЗОП, комисията единодушно 

РЕШИ:

1.Допуска до разглеждане документите от плика с надпис „Плик №2 Предложение за изпълнение на поръчката” на „Сивон”ЕООД гр. Нова Загора и „Стелит 1”ЕООД гр.Севлиево.
2.На основание чл.68, ал.9 от ЗОП указва на „Хлебопроизводство”ООД гр.Стара Загора в срок от 5 работни дни от получаване на този протокол да представи на адреса на възложителя поне две удостоверения от получатели, посочени в Списъка за изпълнени договори от 01.07.2015г., доказващи извършената доставка или в същия срок да посочи публичния регистър, в който е публикувана информация за изпълнените доставки от списъка.

3.На основание чл.68, ал.9 от ЗОП указва на „Надежда 2000”ЕООД гр.Пловдив в срок от 5 работни дни от получаване на този протокол да представи на адреса на възложителя отделни пликове №1”Документи за подбор” с нужното съдържание за офертата по обособени позиции № 2,3,4,5,6,7 и 8.

4.На основание чл.68, ал.9 от ЗОП указва на „Уикенд”ООД гр.Димитровград в срок от 5 работни дни от получаване на този протокол да представи на адреса на възложителя списък на документите и информацията, съдържащи се във всеки плик №1”Документи за подбор” за обособени позиции № 2,3,4,5,6,7 и 8.

5.На основание чл.68, ал.9 от ЗОП указва на .”Метро кеш енд кери България”ЕООД Гр.София в срок от 5 работни дни от получаване на този протокол да представи на адреса на възложителя:

5.1.Декларация по образец по чл.47, ал.1, ал.2 и ал.5 от ЗОП от тримата управители Елена Стоянова Тошева, Матиас Петер Вехтер и Вероника Иванова Пунчева.

5.2.Декларации по образец по чл.55, ал.7 от ЗОП, чл.8, ал.8, т.2 от ЗОП и по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, съставени и подписани заедно от двама от управителите, съгласно търговската регистрация.

5.3.Пълното съдържание на документа, представляващ валидно удостоверение по чл.12 от Закона за храните относно оферираните обособени позиции.

6.Председателят на комисията да уведоми участниците за взетите решения.

7.Комисията да се произнесе относно допускане до разглеждане на документите от плика с надпис „Плик №2 Предложение за изпълнение на поръчката” на участниците с нередовности в книжата, след като изтече срока за отстраняване на тези нередовности.

Комисията приключи работата си по този протокол на 08.07.2015г.

К  O  М  И  С  И  Я:



ПРЕДСЕДАТЕЛ: ........../п/............../Т.Николова/



ЧЛЕНОВЕ: 1. .............../п/............. ./Н.Димитрова/

2. .............../п/.............../Н.Кирев/

3. ……… ../п/…………/Зл.Маринова/

4. ……….../п/…………/Ант.Кръстева/
